Máme len jednu planétu Zem, ale do roku 2050 bude svet spotrebúvať toľko, ako keby sme mali planéty tri. Očakáva sa, že celosvetová spotreba materiálov ako biomasa, fosílne palivá, kovy a nerastné suroviny sa v najbližších štyridsiatich rokoch zdvojnásobí, zatiaľ čo sa predpokladá, že ročná produkcia odpadu sa do roku 2050 zvýši o 70 %.

·oceňovanie výrobkov na základe ich rozdielnej výkonnosti v oblasti udržateľnosti, a to aj prostredníctvom prepojenia vysokých úrovní výkonnosti so stimulmi.

Iniciatívy a právne predpisy EÚ už do určitej miery riešia aspekty udržateľnosti výrobkov, a to buď na povinnom alebo dobrovoľnom základe. Najmä smernica o ekodizajne úspešne reguluje energetickú účinnosť a niektoré prvky obehovosti energeticky významných výrobkov. Nástroje, ako sú environmentálna značka EÚ alebo kritériá zeleného verejného obstarávania (GPP) EÚ, majú síce širší rozsah pôsobnosti, ale menší vplyv z dôvodu obmedzení vyplývajúcich z dobrovoľných prístupov. V skutočnosti totiž neexistuje žiadny komplexný súbor požiadaviek s cieľom zabezpečiť, aby všetky výrobky uvedené na trh EÚ boli čoraz udržateľnejšími a obstáli pri plnení kritéria obehovosti.

Kúpna sila subjektov verejného sektora predstavuje 14 % HDP EÚ a môže slúžiť ako hnacia sila na zvýšenie dopytu po udržateľných výrobkoch. Aby Komisia využila tento potenciál, navrhne minimálne záväzné kritériá a ciele pre zelené verejné obstarávanie v právnych predpisoch jednotlivých odvetví a postupne zavedie povinné podávanie správ s cieľom monitorovať zavedenie zeleného verejného obstarávania (GPP) bez toho, aby verejným obstarávateľom vznikla zbytočná administratívna záťaž. Okrem toho bude Komisia naďalej podporovať budovanie kapacít, a to pomocou usmernení, odbornej prípravy a šírenia osvedčených postupov a podnecovaním verejných obstarávateľov k tomu, aby sa zapojili do iniciatívy Verejní obstarávatelia za klímu a životné prostredie, čo uľahčí výmenu informácií medzi obstarávateľmi, ktorí sa zaviazali k realizácii GPP.

Komisia okrem toho navrhne, aby firmy doložili svoje tvrdenia týkajúce sa životného prostredia pomocou metód environmentálnej stopy výrobku a organizácie. Komisia preverí začlenenie týchto metód do environmentálnej značky EÚ a do kritérií tejto značky EÚ bude systematickejšie zahŕňať trvanlivosť, recyklovateľnosť a recyklovaný obsah.

·regulačné opatrenia pre elektroniku a IKT vrátane mobilných telefónov, tabletov a laptopov podľa smernice o ekodizajne, aby sa pri navrhovaní týchto zariadení brala do úvahy ich energetická účinnosť a trvácnosť, opraviteľnosť, modernizovateľnosť, údržba, opätovné použitie a recyklácia. V pripravovanom Pracovnom pláne v oblasti ekodizajnu budú uvedené ďalšie podrobnosti. Opatrenia sa budú vzťahovať aj na tlačiarne a spotrebný materiál ako náplne do tlačiarní, pokiaľ sa v tomto odvetví v najbližších šiestich mesiacoch neuzavrie ambiciózna dobrovoľná dohoda,

Problém udržateľnosti v prípade kľúčových hodnotových reťazcov si vyžaduje naliehavé, komplexné a koordinované opatrenia, ktoré budú neoddeliteľnou súčasťou rámca udržateľnej produktovej politiky uvedeného v oddiele 2. Tieto opatrenia pomôžu reagovať na núdzovú situáciu v oblasti klímy a budú začlenené do priemyselnej stratégie EÚ, ako aj do nadchádzajúcich stratégií pre biodiverzitu, lesníctvo a stratégiu „z farmy na stôl“. V rámci riadenia odvetvových opatrení bude Komisia úzko spolupracovať so zainteresovanými stranami v kľúčových hodnotových reťazcoch s cieľom identifikovať prekážky rozšírenia trhov s obehovými výrobkami a spôsoby, ako tieto prekážky odstrániť.

Vysokokvalitná recyklácia sa opiera o účinný triedený zber odpadu. S cieľom pomôcť občanom, podnikom a verejným orgánom lepšie triediť odpad Komisia navrhne harmonizáciu systémov triedeného zberu odpadu. Tento návrh sa bude zaoberať najmä najúčinnejšími kombináciami modelov triedeného zberu, hustotou a prístupnosťou miest triedeného zberu, a to aj vo verejných priestoroch, s prihliadnutím na regionálne a miestne podmienky, ktoré siahajú od mestských až po najvzdialenejšie regióny. Zvážia sa aj ďalšie aspekty, ktoré uľahčujú zapojenie spotrebiteľov, ako sú napríklad spoločné farby kontajnerov, harmonizované symboly kľúčových druhov odpadu, označenia výrobkov, informačné kampane a ekonomické nástroje. Takisto sa bude usilovať o štandardizáciu a používanie systémov riadenia kvality s cieľom zabezpečiť kvalitu vyzbieraného odpadu určeného na používanie vo výrobkoch, a najmä ako materiálu prichádzajúceho do styku s potravinami.

Okrem toho Komisia vypracuje plán integrovaného hospodárenia so živinami s cieľom zabezpečiť udržateľnejšie používanie živín a stimulovať trhy so zhodnotenými živinami. Komisia zváži aj preskúmanie smerníc o čistení odpadových vôd a čistiarenskom kale a posúdi prirodzené prostriedky odstraňovania živín, ako sú riasy.

Okrem toho sa iniciatíva Vlna obnovy, ktorá bola oznámená v rámci európskej zelenej dohody a ktorá by mala viesť k výraznému zlepšeniu energetickej účinnosti v EÚ, bude vykonávať v súlade so zásadami obehového hospodárstva, najmä vzhľadom na optimalizované vlastnosti vybudovaných aktív v súvislosti s ich životným cyklom a na ich dlhšiu očakávanú životnosť. V rámci revízie cieľov týkajúcich sa zhodnocovania stavebného odpadu a odpadu z demolácie bude Komisia venovať osobitnú pozornosť izolačným materiálom, ktoré vytvárajú čoraz väčší tok odpadov.

V súvislosti s týmito trendmi a vzhľadom na to, že nezákonná preprava odpadu je naďalej zdrojom obáv, Komisia prijme opatrenia s cieľom zabezpečiť, aby EÚ nevyvážala svoje problémy s odpadom do tretích krajín. Opatrenia týkajúce sa dizajnu výrobkov, kvality a bezpečnosti druhotných materiálov a posilnenia ich trhov prispejú k tomu, aby sa označenie „zrecyklované v EÚ“ stalo referenčným kritériom pre kvalitné sekundárne materiály.

·zlepší klasifikáciu a riadenie nebezpečného odpadu s cieľom zachovať čisté recyklačné toky, a to aj prostredníctvom ďalšieho zosúladenia s klasifikáciou chemických látok a zmesí, ak to bude nevyhnutné.

5.Obehovosť má fungovať na úrovni regiónov, miest a obci, ale aj jednotlivcov

Medzi rokmi 2012 a 2018 sa počet pracovných miest súvisiacich s obehovým hospodárstvom v EÚ zvýšil o 5 % a dosiahol úroveň približne 4 miliónov. Možno očakávať, že obehovosť bude mať pozitívny čistý vplyv na vytváranie pracovných miest, a to za predpokladu, že pracovníci získajú zručnosti potrebné pre ekologickú transformáciu. Potenciál sociálneho hospodárstva, ktoré má priekopnícku úlohu pri vytváraní pracovných miest súvisiacich s obehovým hospodárstvom, bude ďalej využívať vzájomné výhody vyplývajúce z podpory ekologickej transformácie a posilnenia sociálneho začlenenia, a to najmä v rámci akčného plánu na vykonávanie Európskeho piliera sociálnych práv.

Komisia zabezpečí, aby jej nástroje na podporu zručností a vytvárania pracovných miest prispievali aj k urýchleniu prechodu na obehové hospodárstvo, a to aj v súvislosti s aktualizáciou jej programu v oblasti zručností, spustením paktu pre zručnosti s rozsiahlymi partnerstvami viacerých zainteresovaných strán a akčným plánom pre sociálne hospodárstvo. V rámci Európskeho sociálneho fondu plus sa podporí ďalšie investovanie do systémov vzdelávania a odbornej prípravy, do celoživotného vzdelávania a do sociálnej inovácie.

Komisia využije aj potenciál finančných nástrojov a finančných prostriedkov EÚ na podporu potrebných investícií na regionálnej úrovni a zabezpečí, aby všetky regióny mali z tohto prechodu prospech. Fondy politiky súdržnosti, popri zvyšovaniu informovanosti, spolupráci a budovaniu kapacít, pomôžu regiónom pri vykonávaní stratégií obehového hospodárstva a posilnia ich priemyselnú štruktúru a hodnotové reťazce. Riešenia v oblasti obehového hospodárstva sa budú prispôsobovať potrebám najvzdialenejších regiónov a ostrovov, keďže tieto oblasti sú závislé od dovozu zdrojov a v dôsledku cestovného ruchu tam vzniká veľké množstvo odpadu, ktorý vyvážajú. Mechanizmus spravodlivej transformácie navrhnutý ako súčasť investičného plánu európskej zelenej dohody a programu InvestEU umožní podporu projektom zameraným na obehové hospodárstvo.

Kľúčovú pomoc pre mestá bude predstavovať navrhovaná Európska mestská iniciatíva, iniciatíva Výzva pre inteligentné mestá a iniciatíva Obehové mestá a regióny. Obehové hospodárstvo bude patriť medzi prioritné oblasti Dohody o zelených mestách.

Európska platforma pre obehové hospodárstvo bude zainteresovaným stranám naďalej umožňovať výmenu informácií.

6.PRIEREZOVÉ AKCIE

6.1.Obehovosť ako predpoklad klimatickej neutrality

Dosiahnutie klimatickej neutrality si bude vyžadovať zintenzívnenie synergií medzi obehovosťou a znižovaním emisií skleníkových plynov. Komisia:

·zanalyzuje spôsob, ako možno systematicky merať vplyv obehovosti na zmierňovanie zmeny klímy a prispôsobovanie sa tejto zmene,

·zlepší modelovacie nástroje na zachytenie prínosov obehového hospodárstva k znižovaniu emisií skleníkových plynov na úrovni EÚ a na úrovni jednotlivých štátov,

·podporí posilňovanie úlohy obehovosti pri budúcich revíziách národných energetických a klimatických plánov, a prípadne aj v iných politikách v oblasti klímy.

Popri znižovaní emisií skleníkových plynov si dosiahnutie klimatickej neutrality bude tiež vyžadovať, aby sa uhlík odstraňoval z atmosféry, aby sa v našom hospodárstve využíval bez uvoľňovania a aby sa ukladal na dlhšie obdobia. Odstraňovanie uhlíka môže byť buď inšpirované prírodou, a to aj prostredníctvom obnovovania ekosystémov, ochrany lesov, zalesňovania, udržateľného obhospodarovania lesov a sekvestrácie uhlíka v poľnohospodárstve, alebo môže byť založené na zvýšení obehovosti, napríklad prostredníctvom dlhodobého ukladania v drevených štruktúrach, opätovného použitia a ukladania uhlíka vo výrobkoch, ako je mineralizácia v stavebnom materiáli.

S cieľom stimulovať zavádzanie odstraňovania uhlíka a zvyšovanie jeho obehovosti bude Komisia pri plnom rešpektovaní cieľov v oblasti biodiverzity skúmať vývoj regulačného rámca pre certifikáciu odstraňovania uhlíka na základe spoľahlivej a transparentnej bilancie uhlíka v záujme monitorovania a overovania toho, či k odstraňovaniu uhlíka skutočne dochádza.

6.2.Správne nastavenie hospodárstva

Urýchlenie ekologickej transformácie si vyžaduje dôkladné, ale rozhodné opatrenia na nasmerovanie financovania smerom k udržateľnejším spôsobom výroby a spotreby. Komisia už v tejto súvislosti prijala sériu iniciatív. Patrí medzi ne začlenenie cieľa obehového hospodárstva do nariadenia o taxonómii EÚ a realizácia prípravných prác na kritériách environmentálnej značky EÚ pre finančné produkty. Platforma na podporu financovania obehového hospodárstva bude naďalej poskytovať predkladateľom projektov usmernenia týkajúce sa stimulov v oblasti obehového hospodárstva, budovania kapacít a riadenia finančného rizika. Finančné nástroje EÚ, ako napríklad záruky pre MSP v súčasnom rámci a program InvestEU od roku 2021, mobilizujú súkromné financovanie na podporu obehového hospodárstva. Komisia okrem toho navrhla nový vlastný zdroj rozpočtu EÚ na základe objemu nezrecyklovaného odpadu z plastových obalov. Komisia ďalej:

·posilní zverejňovanie údajov o životnom prostredí zo strany spoločností v rámci pripravovanej revízie smernice o zverejňovaní nefinančných informácií,